Faktor régulasi iku senyawa kimia kang ngontrol prodhuksi sapérangan hormon kang duwé fungsi wigati kanggo badan. Senyawa mau dikirim menyang lobus anterior klanjer pituitari déning hipotalamus. Ana 2 faktor regulasi, yaiku faktor pangucul ("releasing factor") kang njalari klanjer pituitari nyèkrèsikaké hormon tinentu lan faktor panyandhet ("inhibiting factor") kang bisa ngendhegaké sèkrèsi hormon mau. Minangka conto yaiku FSHRF (faktor pangucul FSH) lan LHRF (faktor pangucul LH) kang njalari uculé hormon FSH lan LH.